**ZMLUVA O POSKYTOVANÍ SLUŽIEB**

uzatvorená v zmysle ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Zmluva**“)

**Článok I.**

**Zmluvné strany**

1. **Objednávateľ:**

Názov: **Slovak Business Agency**

Sídlo: Karadžičova 7773/2, 811 09 Bratislava – Staré Mesto, Slovenská republika

IČO: 30 845 301

DIČ: 2020869279

IČ DPH: nie je platcom DPH

Bankové spojenie: Všeobecná úverová banka, a.s

IBAN: SK81 0200 0000 0016 9324 1062

SWIFT: SUBASKBX

Registrácia: Register záujmových združení právnických osôb vedený Okresným úradom Bratislava, registračné číslo: OVVS/467/1997-Ta

Štatutárny orgán: Mgr. Martin Holák, PhD., generálny riaditeľ

Kontaktná osoba: [\*]

E-mail: [\*]

(ďalej len „**Objednávateľ**“)

a

1. **Poskytovateľ:**

Obchodné meno: [\*]

Sídlo: [\*]

IČO: [\*]

DIČ: [\*]

IČ DPH: [\*]

Bankové spojenie: [\*]

IBAN: [\*]

SWIFT: [\*]

Registrácia: [\*]

Štatutárny orgán: [\*]

Kontaktná osoba: [\*]

E-mail: [\*]

(ďalej len „**Poskytovateľ**“)

(Objednávateľ a Poskytovateľ spolu ďalej len „**Zmluvné strany**“ alebo jednotlivo aj ako „**Zmluvná strana**“)

**Článok II.**

**Úvodné ustanovenia**

1. Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o VO**“) podlimitnú zákazku bez elektronického trhoviska na poskytnutie služieb s názvom: „*Poskytovanie služieb podpory a prevádzky informačných systémov a prostredia*“; Výzva na predkladanie ponúk na vyššie uvedený predmet zákazky bola zverejnená v [\*] dňa [\*] pod značkou [\*] (ďalej len „**Verejné obstarávanie**“).
2. Poskytovateľ je úspešný uchádzač, ktorý predložil najnižšiu cenovú ponuku a zároveň splnil aj ostatné podmienky Verejného obstarávania.
3. Poskytovateľ vyhlasuje, že si je vedomý skutočnosti, že predmet Zmluvy je financovaný z prostriedkov európskych štrukturálnych a investičných fondov v rámci implementácie Národného projektu Monitoring podnikateľského prostredia v súlade s uplatňovaním princípu „Think Small First”, kód ITMS2014+: 313000J843 (ďalej len „**Projekt**“) v zmysle Zmluvy o poskytnutí nenávratného finančného príspevku reg. číslo: 287/2017-2060-2242 zo dňa 21. 08. 2017 v úplnom znení (ďalej len „**Zmluva o poskytnutí NFP**“), z prostriedkov Objednávateľa a z prostriedkov štátneho rozpočtu Slovenskej republiky, pri nakladaní s ktorými platia osobitné pravidlá a predpisy.

**Článok III.**

**Predmet Zmluvy**

1. Predmetom tejto Zmluvy je:
2. záväzok Poskytovateľa zabezpečiť komplexné poskytovanie systémovej a prevádzkovej podpory a poskytovanie odborných služieb pre softvérové počítačové programové vybavenie v prospech Objednávateľa v zmysle popisu uvedeného v prílohe č. 1 tejto Zmluvy – Špecifikácia Služieb (ďalej len „**Služby**“). Poskytovaním Služieb sa rozumie tiež servis podporovaného produktu, a to najmä podpora prevádzky, úpravy, opravy a odstraňovanie chýb a chybových stavov prevádzkovaného a podporovaného produktu, resp. vzájomná interakcia s ním a ostatnou IT infraštruktúrou Objednávateľa, a to pre produkt Cognos, ako aj riešenie problémov súvisiacich s kompatibilitou podporovaného produktu a súčastí IT prostredia a
3. záväzok Objednávateľa zaplatiť Poskytovateľovi za riadne a včas poskytované Služby odmenu bližšie špecifikovanú v Článku V. tejto Zmluvy.
4. Poskytovateľ poskytne Objednávateľovi Služby v súlade s touto Zmluvou vrátane príloh, ním predloženou Ponukou k Verejnému obstarávaniu (ďalej len „**Ponuka**“), podľa podmienok určených vo Verejnom obstarávaní a pokynoch Objednávateľa, pokiaľ budú vydané. Pokyny Objednávateľa nesmú byť v rozpore s touto Zmluvou.
5. Objednávateľ vyhlasuje, že vo Verejnom obstarávaní uviedol všetky podstatné informácie k poskytovaniu Služieb a že pred Poskytovateľom nezamlčal žiadne podstatné skutočnosti, ktoré by Poskytovateľovi sťažili alebo znemožnili poskytovanie Služieb.
6. Poskytovateľ sa zaväzuje poskytovať Služby v sídle a/alebo infraštruktúre Objednávateľa počnúc dňom nadobudnutia účinnosti tejto Zmluvy, a to po dobu 15 (pätnástich) kalendárnych mesiacov.

**Článok IV.**

**Práva a povinnosti Zmluvných strán**

1. Práva a povinnosti Poskytovateľa:
2. Poskytovateľ sa zaväzuje poskytovať Služby v súlade s touto Zmluvou vrátane príloh, ním predloženou Ponukou, podľa podmienok určených vo Verejnom obstarávaní a pokynoch Objednávateľa, pokiaľ budú vydané,
3. Poskytovateľ sa zaväzuje Služby poskytovať riadne, včas a v požadovanej kvalite, s primeranou odbornou starostlivosťou a v súlade so záujmami Objednávateľa, ktoré sú mu známe alebo mu musia byť známe,
4. Poskytovateľ je povinný písomne oznámiť všetky príslušné záväzky z tejto Zmluvy svojim zamestnancom, ako aj 3. (tretím) stranám (vrátane subdodávateľov) podieľajúcim sa na plnení predmetu tejto Zmluvy, zachovávajúc dôverné informácie. Ak to bude Objednávateľ vyžadovať, Poskytovateľ mu zašle kópiu oznámených záväzkov uzatvorených na tento účel,
5. Poskytovateľ je povinný zachovávať mlčanlivosť o všetkých informáciách, s ktorými prišiel do styku v súvislosti s poskytovaním Služieb podľa tejto Zmluvy; rovnakú povinnosť sa Poskytovateľ zaväzuje zabezpečiť aj vo vzťahu k osobám, prostredníctvom ktorých budú Služby zabezpečené. Za dôverné sa v zmysle tejto Zmluvy budú považovať všetky dokumenty vydané Poskytovateľovi zo strany Objednávateľa, pričom Poskytovateľ nie je oprávnený použiť ich bez predchádzajúceho súhlasu Objednávateľa,
6. Poskytovateľ je pri plnení predmetu tejto Zmluvy povinný postupovať tak, aby neohrozoval alebo nepoškodzoval dobré meno Objednávateľa a/alebo jeho oprávnené záujmy,
7. Poskytovateľ je povinný poskytnúť Objednávateľovi všetku súčinnosť a dodržiavať prípadné pokyny Objednávateľa týkajúce sa plnenia predmetu tejto Zmluvy, ktoré môžu byť aj ústne, a v prípade potreby o takéto pokyny aj sám požiadať; na nevhodnosť pokynov je Poskytovateľ povinný Objednávateľa včas upozorniť a navrhnúť iný postup, ktorý smeruje k dosiahnutiu toho istého cieľa, ktorý bol zamýšľaný pôvodným pokynom Objednávateľa.
8. Poskytovateľ sa zaväzuje, že služby budú poskytované s garanciou expertov uvedenými v prílohe č.4 tejto Zmluvy. Sú to experti, ktorí spĺňajú všetky Objednávateľom stanovené požiadavky v rámci Verejného obstarávania. Poskytovateľ je oprávnený nahradiť alebo doplniť experta iba osobou s rovnakými alebo lepšími znalosťami a odbornou spôsobilosťou, ktorá spĺňa požiadavky v rámci Verejného obstarávania, a zabezpečiť jej informovanie o stave plnenia predmetu Zmluvy v rozsahu potrebnom pre výkon jej práce. Poskytovateľ je povinný zaslať informáciu o zmene alebo doplnení osoby v lehote 7 pracovných dní pred plánovanou zmenou vrátane všetkých potrebných dokladov potrebných na vyhodnotenie kvalifikácie daného experta v zmysle požiadaviek uvedených vo Verejnom obstarávaní. Objednávateľ mu zašle informáciu o schválení/neschválení do 3 pracovných dní odo dňa doručenia dokladov.
9. Práva a povinnosti Objednávateľa:
10. Objednávateľ je povinný poskytnúť Poskytovateľovi súčinnosť pri poskytovaní Služieb podľa tejto Zmluvy,
11. Objednávateľ sa zaväzuje riadne a včas poskytnúť Poskytovateľovi všetky podklady, pokyny a informácie potrebné pre poskytovanie Služieb,
12. Objednávateľ je oprávnený vydávať Poskytovateľovi pokyny pri poskytovaní Služieb tak, aby bola dosiahnutá maximálna kvalita Služieb.
13. Ak zistí niektorá zo Zmluvných strán pri plnení predmetu tejto Zmluvy prekážku, ktorá znemožňuje riadne plnenie predmetu tejto Zmluvy dohodnutým spôsobom, oznámi to bezodkladne druhej Zmluvnej strane a začne s ňou okamžite rokovať v dobrej viere o odstránení takejto prekážky. Zmluvné strany sa zaväzujú, že vyvinú všetko možné úsilie potrebné na dosiahnutie dohody o zmene práv a povinností, ktorých sa táto prekážka dotkla tak, aby bol naplnený účel tejto Zmluvy.
14. Podpisom tejto Zmluvy sa Poskytovateľ stáva súčasťou Systému finančného riadenia štrukturálnych fondov, Kohézneho fondu a Európskeho námorného a rybárskeho fondu, ako aj Systému riadenia štrukturálnych fondov a zaväzuje sa postupovať v súlade so Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu, ako aj Systémom riadenia štrukturálnych fondov pre programové obdobie 2014-2020 v platnom znení.
15. Poskytovateľ je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „**Zákon o príspevku poskytovanom z EŠIF**“) a podľa článku 72 a nasl. Nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú **spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006,** Ú. v. EÚ L 347, 20.12.2013, s. 320 – 469 (ďalej len „**Nariadenie č. 1303/2013**“) a/alebo subjektom a osobám povereným oprávnenými orgánmi podľa Zákona o príspevku poskytovanom z EŠIF a podľa článku 72 a nasl. Nariadenia č. 1303/2013 na výkon kontroly.
16. Nakoľko odmena za poskytovanie Služieb môže byť hradená aj z verejných prostriedkov (prostriedkov štátneho rozpočtu), Poskytovateľ sa zaväzuje, že strpí a umožní výkon kontroly a auditu, vytvorí vhodné podmienky a poskytne súčinnosť na ich vykonanie oprávneným kontrolným orgánom Objednávateľa a ďalším oprávneným kontrolným orgánom v zmysle príslušných právnych predpisov Slovenskej republiky, najmä, nie však výlučne Ministerstvu hospodárstva Slovenskej republiky.
17. Poskytovateľ nie je oprávnený postúpiť na 3. (tretiu) osobu akékoľvek pohľadávky založené na tejto Zmluve. Poskytovateľ nie je oprávnený jednostranne započítať akékoľvek svoje pohľadávky voči akýmkoľvek pohľadávkam Objednávateľa.
18. Poskytovateľ vyhlasuje, že všetky údaje a informácie, ktoré Objednávateľovi na účely plnenia tejto Zmluvy poskytol, sú správne, úplné a ich poskytnutie je v súlade so všeobecne záväznými právnymi predpismi, najmä, nie však výlučne, s predpismi týkajúcimi sa ochrany osobných údajov.
19. Zmluvné strany sú zodpovedné za škodu spôsobenú druhej Zmluvnej strane porušením povinností v zmysle tejto Zmluvy a príslušných zákonných ustanovení, pričom sa dohodli na vylúčení možnosti liberácie v zmysle ustanovenia § 373 Obchodného zákonníka voči škode spôsobenej zo strany Poskytovateľa Objednávateľovi.
20. Zmluvné strany sa zaväzujú k vyvinutiu maximálneho úsilia na predchádzanie škodám a na minimalizáciu vzniknutých škôd. V rámci tejto prevenčnej povinnosti sú Zmluvné strany povinné najmä rešpektovať vzájomné zadania, pokyny a odporučenia, ktoré sú významné z hľadiska plnenia predmetu tejto Zmluvy.
21. Na plnenie predmetu tejto Zmluvy môže Poskytovateľ využiť subdodávateľov, ktorí spĺňajú podmienky uvedené vo Verejnom obstarávaní. Poskytovateľ je povinný pri uzatvorení Zmluvy uviesť zoznam subdodávateľov, ktorý obsahuje údaje o všetkých známych subdodávateľoch Poskytovateľa v čase uzatvorenia tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 2 tejto Zmluvy a obsahuje okrem uvedených údajov aj podiel plnenia zo Zmluvy v percentách a stručný opis časti Zmluvy, ktorá bude predmetom subdodávky.
22. V prípade zmeny subdodávateľa je Poskytovateľ povinný písomne na adresu Objednávateľa uvedenú v záhlaví tejto Zmluvy oznámiť Objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Ustanovenie bodu 11. tohto Článku Zmluvy platí primerane s tým, že na zmenu nového subdodávateľa sa nevyžaduje vyhotovenie dodatku k tejto Zmluve.
23. Využitím subdodávateľov nie je dotknutá zodpovednosť Poskytovateľa za plnenie predmetu tejto Zmluvy.
24. V prípade, ak Poskytovateľom je skupina dodávateľov v zmysle podmienok Verejného obstarávania, sú všetci členovia skupiny dodávateľov zaviazaní z tejto Zmluvy voči Objednávateľovi spoločne a nerozdielne.

**Článok V.**

**Odmena**

1. Celková odmena za poskytnutie Služieb (ďalej len „**Odmena**“) po celú dobu poskytovania Služieb je stanovená v prílohe č. 3 tejto Zmluvy – Stanovenie Odmeny v súlade so zákonom č. 18/1996 Z. z. o cenách v znení neskorších predpisov, vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a ostatnými súvisiacimi právnymi predpismi a predstavuje výšku **[\*] EUR** (slovom: [\*] eur) s DPH.
2. Odmena bude uhrádzaná paušálne vo výške **[\*] EUR** (slovom: [\*] eur) s DPH za kalendárny mesiac poskytovania Služieb (ďalej len „**Mesačná odmena**“). Súhrn Mesačných odmien nesmie presiahnuť Odmenu. V prípade, ak poskytovanie Služieb netrvalo celý kalendárny mesiac, má Poskytovateľ nárok len na pomernú časť Mesačnej odmeny, podľa počtu dní trvania poskytovania Služieb v príslušnom kalendárnom mesiaci.

*Ak Poskytovateľ nie je platcom DPH, uvedie sa Cena bez DPH s dovetkom, že Poskytovateľ nie je platcom DPH.*

1. Objednávateľ neposkytne Poskytovateľovi žiadny finančný preddavok ani zálohovú platbu. Úhrada Mesačnej odmeny sa vykoná výhradne bezhotovostným platobným stykom na IBAN Poskytovateľa uvedený v záhlaví tejto Zmluvy. Mesačná odmena sa považuje za uhradenú dňom odpísania príslušnej sumy z IBAN Objednávateľa.
2. Poskytovateľ nemá nárok na žiadnu inú odmenu, náhradu alebo iné protiplnenie za poskytnutie Služieb podľa tejto Zmluvy ako je Odmena určená podľa podmienok tejto Zmluvy. Poskytovateľ v tejto súvislosti vyhlasuje, že do Odmeny a Mesačnej odmeny vzal do úvahy všetko, čo je nevyhnutné na úplné a riadnej plnenie predmetu tejto Zmluvy.
3. Fakturácia bude uskutočnená až po poskytnutí Služby, za ktorú prislúcha Poskytovateľovi Mesačná odmena.
4. Lehota splatnosti každej faktúry je na základe vzájomnej dohody Zmluvných strán dohodnutá na 60 (šesťdesiat) kalendárnych dní odo dňa jej doručenia Objednávateľovi vzhľadom na to, že predmet Zmluvy je spolufinancovaný z prostriedkov európskych štrukturálnych a investičných fondov. Dojednanie dlhšej lehoty na splnenie peňažného záväzku bolo medzi Zmluvnými stranami dohodnuté v súlade s ustanovením § 340b ods. 1 Obchodného zákonníka a v súlade so systémom financovania predmetu Zmluvy.
5. Faktúra musí obsahovať minimálne nasledovné náležitosti:
6. obchodné meno a identifikačné údaje Poskytovateľa,
7. názov a identifikačné údaje Objednávateľa,
8. číslo a názov tejto Zmluvy,
9. dátum vystavenia faktúry,
10. názov, množstvo a/alebo rozsah poskytovanej Služby,
11. fakturovanú sumu Mesačnej odmeny bez DPH, sadzbu a výšku DPH, fakturovanú sumu s DPH (ak Poskytovateľ nie je platcom DPH, sadzba a výška DPH sa neuvádza),
12. IBAN a bankové spojenie Poskytovateľa v zmysle Zmluvy,
13. názov a ITMS kód Projektu (ak sa uplatňuje),
14. iné náležitosti, ak vyplývajú z tejto Zmluvy a/alebo zákona č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“).
15. Ak faktúra nebude obsahovať všetky údaje, alebo ak bude obsahovať nesprávne údaje, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade, lehota splatnosti faktúry začne plynúť doručením opravenej, doplnenej a/alebo správne vystavenej faktúry Objednávateľovi.
16. Zmluvné strany sa dohodli na tomto postupe pre elektronickú výmenu údajov súvisiacu s vystavovaním faktúr a ich zasielaním elektronickou cestou Objednávateľovi:
17. Objednávateľ ako príjemca Služieb udeľuje súhlas na to, aby Poskytovateľ zaslal Objednávateľovi faktúru vystavenú na základe tejto Zmluvy v elektronickej forme (ďalej len „**Elektronická faktúra**“),
18. Elektronická faktúra vystavená a doručená podľa podmienok dohodnutých medzi Zmluvnými stranami v tomto Článku Zmluvy, sa považuje za faktúru na účely Zákona o DPH,
19. pre vylúčenie akýchkoľvek pochybností platí, že Elektronická faktúra bude uskutočnená po poskytnutí Služby v zmysle bodu 5. tohto Článku Zmluvy, musí obsahovať všetky náležitosti faktúry podľa bodu 7. tohto Článku Zmluvy, a že Objednávateľ je oprávnený vrátiť ju Poskytovateľovi z dôvodov a za podmienok uvedených v bode 8. tohto Článku Zmluvy,
20. Zmluvné strany sa dohodli na tomto postupe zabezpečujúcom vierohodnosť pôvodu, neporušenosť obsahu a čitateľnosť Elektronickej faktúry od jej vydania do konca obdobia na jej uchovávanie:
21. Elektronická faktúra musí byť Poskytovateľom vystavená v listinnej forme alebo v elektronickej forme vo formáte pdf súboru; ak Poskytovateľ disponuje potrebným vybavením, je povinný zaslať Elektronickú faktúru vo formáte pdf súboru, ktorý je needitovateľný, ale umožňuje kopírovanie textu,
22. ak Poskytovateľ má záujem doručiť Objednávateľovi Elektronickú faktúru v inom formáte ako vo formáte pdf súboru, môže tak urobiť len s predchádzajúcim písomným súhlasom Objednávateľa, pričom aj tento iný formát musí zaručovať splnenie požiadaviek na Elektronickú faktúru podľa tejto Zmluvy,
23. prílohy Elektronickej faktúry doručenej Objednávateľovi musia byť taktiež v elektronickej forme, pričom Poskytovateľ je povinný zasielať tieto prílohy spolu s Elektronickou faktúrou a prednostne vyhotovovať vo formáte pdf súboru, ak to ich povaha umožní; inak v rôznych formátoch (napr. doc, docx, xls, tif, jpeg a pod.) podľa povahy a obsahu príloh,
24. ak Zmluvné strany disponujú potrebným softvérom a hardvérom na aplikovanie kvalifikovaného elektronického podpisu v zmysle zákona č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov, je Poskytovateľ s predchádzajúcim písomným súhlasom Objednávateľa oprávnený zasielať Objednávateľovi Elektronické faktúry podpísané kvalifikovaným elektronickým podpisom,
25. Zmluvné strany nesmú do vystavenej Elektronickej faktúry, vrátane jej príloh, akýmkoľvek spôsobom zasahovať a meniť jej obsah,
26. Zmluvné strany sú povinné zabezpečiť čitateľnosť a archiváciu Elektronických faktúr počas celej doby ich uchovávania v súlade so Zákonom o DPH,
27. Poskytovateľ je povinný pri vystavovaní Elektronickej faktúry a pri jej zasielaní Objednávateľovi postupovať s náležitou starostlivosťou tak, aby sa minimalizovali možnosti straty, poškodenia alebo neúplnosti údajov obsiahnutých v Elektronickej faktúre a jej prílohách,
28. doručenie Elektronickej faktúry potvrdí Objednávateľ Poskytovateľovi najneskôr do 3 (troch) pracovných dní odo dňa jej doručenia,
29. ak Objednávateľ nepotvrdí doručenie Elektronickej faktúry v lehote uvedenej podľa písm. h) tohto podbodu Zmluvy, je Poskytovateľ povinný opätovne odoslať, a to bez zbytočného odkladu Elektronickú faktúru na e-mailovú adresu Objednávateľa v zmysle písm. (v) tohto bodu Článku V. Zmluvy a súčasne Objednávateľa e-mailom (prípadne telefonicky) upovedomiť o tom, že mu bola opätovne odoslaná Elektronická faktúra; v prípade, ak Objednávateľ nepotvrdí doručenie Elektronickej faktúry ani na základe jej opätovného odoslania, je Poskytovateľ povinný bez zbytočného odkladu vystaviť faktúru v písomnej forme a odoslať ju na adresu sídla Objednávateľa uvedenú v záhlaví tejto Zmluvy; Zmluvné strany sa dohodli, že lehota splatnosti v tomto prípade začína plynúť dňom doručenia faktúry v písomnej forme Objednávateľovi,
30. Poskytovateľ je povinný zaslať Elektronickú faktúru podľa tejto Zmluvy na e-mailovú adresu Objednávateľa: [\*].

Zmluvné strany vyhlasujú, že postup dohodnutý medzi nimi ohľadom vystavovania a zasielania Elektronických faktúr uvedený v tomto bode Zmluvy je dostatočný na zabezpečenie vierohodnosti pôvodu, neporušenosti obsahu a čitateľnosti Elektronickej faktúry, a to od momentu jej vydania až do konca obdobia na jej uchovávanie.

**Článok VI.**

**Sankcie**

1. V prípade porušenia povinnosti Poskytovateľa poskytnúť Služby, resp. akúkoľvek časť Služieb riadne a včas, resp. v prípade porušenia akejkoľvek inej povinnosti Poskytovateľa podľa tejto Zmluvy, je Objednávateľ po predchádzajúcom písomnom upozornení Poskytovateľa na odstránenie závadného stavu a za predpokladu, že porušenie povinnosti Poskytovateľom naďalej pretrváva, oprávnený požadovať zaplatenie zmluvnej pokuty vo výške 0,05% z Odmeny, a to za každé jednotlivé porušenie alebo nesplnenie povinnosti stanovenej touto Zmluvou a za každý deň trvania porušenia alebo nesplnenia povinnosti zvlášť.
2. Zaplatením zmluvnej pokuty nie je dotknutý nárok na úhradu vzniknutej škody, pričom zmluvná pokuta sa nezapočítava na náhradu škody. Zaplatenie zmluvnej pokuty nezbavuje Poskytovateľa povinnosti, porušenie ktorej založilo nárok Objednávateľa na zaplatenie zmluvnej pokuty.
3. Zmluvná pokuta a/alebo náhrada škody v zmysle tohto Článku Zmluvy je splatná do 15 (pätnástich) kalendárnych dní odo dňa doručenia písomnej výzvy Objednávateľa na zaplatenie zmluvnej pokuty a/alebo náhrady škody Poskytovateľovi. Sankcie podľa tohto Článku Zmluvy je Objednávateľ oprávnený jednostranne započítať proti pohľadávke Poskytovateľa zo zaplatenia príslušnej faktúry.
4. V prípade omeškania Objednávateľa s plnením jeho peňažných záväzkov má Poskytovateľ právo na úroky z omeškania vo výške určenej príslušným právnym predpisom, a to zo sumy dlžnej Mesačnej odmeny podľa faktúry, ktorá zo strany Objednávateľa nebola včas uhradená.

**Článok VII.**

**Platnosť a účinnosť Zmluvy a jej ukončenie**

1. Táto Zmluva sa uzatvára na dobu určitú, a to na dobu 15 (pätnásť) kalendárnych mesiacov odo dňa nadobudnutia účinnosti tejto Zmluvy, okrem tých ustanovení Zmluvy, z ktorých povahy vyplýva, že majú trvať i naďalej.
2. Túto Zmluvu možno pred dobou uvedenou v bode 1. tohto Článku Zmluvy ukončiť:
3. kedykoľvek písomnou dohodou Zmluvných strán,
4. písomnou výpoveďou Objednávateľa aj bez uvedenia dôvodu, pričom výpovedná lehota je 2 (dva) kalendárne mesiace; výpovedná lehota začína plynúť od 1. (prvého) dňa kalendárneho mesiaca nasledujúceho po mesiaci, v ktorom bola výpoveď doručená Poskytovateľovi,
5. odstúpením od tejto Zmluvy. Odstúpenie nadobúda účinnosť dňom doručenia druhej Zmluvnej strane.
6. Každá zo Zmluvných strán je oprávnená odstúpiť od tejto Zmluvy v zmysle príslušných ustanovení Obchodného zákonníka alebo v zmysle príslušných ustanovení iných všeobecne záväzných právnych predpisov (napr. Zákon o VO). Odstúpenie od Zmluvy musí mať písomnú formu a musí byť doručené Zmluvnej strane, ktorá je v omeškaní.
7. Odstúpením od Zmluvy zanikajú tie práva a povinnosti, ktoré sa týkajú čiastkových plnení, s ktorých plnením je Zmluvná strana v omeškaní a čiastkových plnení Zmluvy, ktoré mohli byť plnené v budúcnosti. Pre vylúčenie akýchkoľvek pochybností platí, že Zmluvné strany nie sú povinné si vrátiť čiastkové plnenia (riadne poskytnuté Služby a zaplatené Mesačné odmeny), ktoré boli realizované v súlade s touto Zmluvou. Pre vylúčenie akýchkoľvek pochybností tiež platí, že odstúpenie od Zmluvy sa netýka ustanovení o kontrole, o zmluvných pokutách, o doručovaní, a to vo vzťahu k tým čiastkovým plneniam (Službám), ktoré si Objednávateľovi ponecháva aj po odstúpení od Zmluvy.
8. Zánikom tejto Zmluvy trvajú ďalej ustanovenia Zmluvy, z ktorých povahy vyplýva, že majú trvať i naďalej. Pre vylúčenie akýchkoľvek pochybností platí, že ide najmä o ustanovenia Článku IV. bod 5., ktorý sa uzatvára po dobu platnosti a účinnosti Zmluvy o poskytnutí NFP, Článku IV. bod 6., Článku VI. a tohto bodu Článku VII. Zmluvy.

**Článok VIII.**

**Register partnerov verejného sektora**

1. Pre vylúčenie akýchkoľvek pochybností Poskytovateľ vyhlasuje, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“) sú on ako aj osoby uvedené v ustanovení § 2 ods. 1 písm. a) bod 7. Zákona o RPVS zapísaní v registri partnerov verejného sektora a budú v tomto registri partnerov verejného sektora zapísaní po dobu trvania tejto Zmluvy, ak sa na nich povinnosť zápisu v zmysle uvedeného Zákona o RPVS vzťahuje.

**Článok IX.**

**Doručovanie**

* 1. V prípade, ak si majú Zmluvné strany niečo písomne doručiť (ďalej len „**Zásielka**“), budú Zásielku doručovať na adresu 2. (druhej) Zmluvné strany uvedenú v záhlaví tejto Zmluvy alebo na inú adresu písomne oznámenú 2. (druhej) Zmluvné strany (ďalej len „**Korešpondenčná adresa**“). Zmluvné strany sa zároveň dohodli, že ak Zmluva dovoľuje doručovať niektoré Zásielky aj elektronickou formou, budú Zmluvné strany Zásielku doručovať na e-mailovú adresu 2. (druhej) Zmluvné strany v zmysle podmienok tejto Zmluvy (ďalej len „**E-mailová adresa**“).
  2. V prípade, ak sa Zásielku nepodarí doručiť na Korešpondenčnú adresu, považuje sa Zásielka za doručenú dňom jej vrátenia ako nedoručenej, a to aj v tom prípade, ak sa adresát o nedoručení Zásielky nedozvedel. V prípade, ak sa Zásielku nepodarí doručiť na E-mailovú adresu, považuje sa Zásielka za doručenú uplynutím 3. (tretieho) kalendárneho dňa odo dňa odoslania takejto Zásielky na E-mailovú adresu, ak Zmluva neurčuje inak. Objednávateľ je na tento účel oprávnený požadovať od Poskytovateľa preukázanie odoslania Zásielky.
  3. Zmluvné strany sú povinné bezodkladne si oznámiť zmenu Korešpondenčnej adresy a/alebo E-mailovej adresy na doručovanie Zásielok.

**Článok X.**

**Záverečné ustanovenia**

1. Zmluva nadobúda platnosť dňom jej podpísania obidvoma Zmluvnými stranami. Zmluvné strany berú na vedomie, že táto Zmluva je povinne zverejňovanou zmluvou v zmysle ustanovenia § 5a Zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií), ktorá v zmysle ustanovenia § 47a ods. 1 zákona č. 40/1964 Zb. Občianskeho zákonníka v znení neskorších predpisov nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky (link: http://www.crz.gov.sk/).
2. Táto Zmluva sa riadi a vykladá v súlade s právnym poriadkom Slovenskej republiky. Ak nie je dohodnuté v tejto Zmluve inak, riadia sa právne vzťahy z nej vyplývajúce a vznikajúce, ustanoveniami Obchodného zákonníka a súvisiacimi všeobecne záväznými právnymi predpismi Slovenskej republiky.
3. Ak záväzkový vzťah vyplývajúci z tejto Zmluvy, s ohľadom na právne postavenie Zmluvných strán, nespadá pod vzťahy uvedené v ustanovení § 261 Obchodného zákonníka, Zmluvné strany vykonali v súlade s ustanovením § 262 ods. 1 Obchodného zákonníka voľbu práva a podpisom tejto Zmluvy výslovne súhlasia, že ich záväzkový vzťah vyplývajúci z tejto Zmluvy sa riadi Obchodným zákonníkom tak, ako to vyplýva zo záhlavia tejto Zmluvy.
4. Zmluvné strany sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich s touto Zmluvou zmierlivou cestou, a to do 7 (siedmich) kalendárnych dní od doručenia písomného upozornenia jednej Zmluvnej strany druhej Zmluvnej strane. Zmluvné strany zároveň vyhlasujú, že spory, ktoré vzniknú na základe alebo v súvislosti so Zmluvou, sa budú riešiť pred vecne a miestne príslušným súdom v Slovenskej republike.
5. Všetky zmeny a doplnky tejto Zmluvy je možné vykonať iba formou písomných dodatkov k tejto Zmluve podpísaných oprávnenými zástupcami oboch Zmluvných strán a v súlade so Zákonom o VO, ak v tejto Zmluve nie je uvedené inak.
6. Ak sa niektoré z ustanovení tejto Zmluvy stane nevynútiteľným alebo neplatným podľa platného práva, bude toto ustanovenie neúčinné len do tej miery, do akej je nevynútiteľné, či neplatné. Ďalšie ustanovenia tejto Zmluvy ostávajú naďalej záväzné, a v plnej platnosti a účinnosti. Pokiaľ nastane takáto situácia, Zmluvné strany nahradia nevynútiteľné, či neplatné ustanovenie iným ustanovením, ktoré sa mu svojím obsahom a účelom bude najviac približovať.
7. Táto Zmluva je vyhotovená v 3 (troch) rovnopisoch, z ktorých Objednávateľ obdrží 2 (dva) rovnopisy a Poskytovateľ obdrží 1 (jeden) rovnopis.
8. Zmluvné strany vyhlasujú, že si Zmluvu prečítali, ich zmluvná voľnosť nie je ničím obmedzená, svoju vôľu prejavili slobodne, vážne a určito, jej obsahu porozumeli a na znak súhlasu ju podpísali.
9. Neoddeliteľnými prílohami tejto Zmluvy sú:

Príloha č. 1: Špecifikácia Služieb

Príloha č. 2: Zoznam subdodávateľov

Príloha č. 3: Stanovenie Odmeny

Príloha č. 4: Zoznam exertov

|  |  |
| --- | --- |
| V Bratislave dňa \_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Slovak Business Agency**  Mgr. Martin Holák, PhD.  generálny riaditeľ | V \_\_\_\_\_\_\_\_\_\_\_\_\_\_dňa\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [\*]  [\*]  [\*] |

**Príloha č. 1: Špecifikácia Služieb**

**Príloha č. 2: Zoznam subdodávateľov**

**Príloha č. 3: Stanovenie Odmeny**